郭庭梧

郭庭梧（），字子材，号养斋，河南衛輝府新鄉縣人，民籍，明朝政治人物。

 生平 
嘉靖三十四年（1555年）乙卯科河南鄉試第七十八名。嘉靖四十四年（1565年）乙丑科三甲第一百六十六名進士。户部观政，本年八月任山西曲沃知县，有廉直声。隆庆二年（1568年）九月擢广东道监察御史，差巡按陕西。万历元年（1573年）八月復除本道，九月差巡按云南，四年四月巡视京营，七月监顺天府乡试，五年三月差南京畿道刷卷。六年九月升顺天府丞，八年闰四月升通政司謄黄右通政。九年二月调南京用，四月丁忧。十二年三月調補南京右通政，十四年三月升大理寺少卿，十五年正月升右佥都御史、巡抚贵州，二月丁忧。二十四年丙申卒，享年六十八，賜祭葬如例。有《曲水园诗文集》。卒祀乡贤。明万历《卫辉府志》：郭庭梧，字子材，号养斋，新乡县人。少颖异，数岁，属对警绝，号为神童。随父郭从可之会宁训导任，肆力学问，于书无所不读，尤邃于史。归，应童试，学使者见而奇之，曰：“此公辅器也。”首拔之。嘉靖三十四年举人，嘉靖四十四年进士。任山西曲沃令，刑清政举，吏民畏服。二驿冲要，岁费不赀，以站银羡余赀雇岁，省数千金。沃代吉永徭岁若干，极力论辩，归之，民始苏。岁饥，捐俸赈济，存活甚众。修浚城池，节力时，使民不知劳。有廉直声。擢监察御史，升顺天府丞、南京通政司右通政。持正论，不少假借，多所封驳。升贵州巡抚。刚果英特，深识治体。行部得穴金，悉赏黔民之贫不能输租者。年六十，乞骸归。清修寡欲，延纳后进，日晡不暇饮食。著《曲水园诗文集》。祀乡贤。

曾参劾鄒應龍，导致其削籍《明史·列傳210卷》：巡按御史郭廷梧雅不善應龍，勘如凝言。應龍遂削籍，卒於家。。

家族
曾祖父郭瀾；祖父郭汝靖，教授；父郭從可，教諭、封御史，贈右通政。母趙氏，敕封太孺人，誥封太恭人。具慶下。弟庭檟（壽官）、庭桧（增广生）。

子郭之屏（两淮運判、歲贡）、郭之桢、郭之藩。

参考文献

參見
《明实录》

Category:嘉靖三十四年乙卯科河南鄉試舉人
Category:明朝廣東道監察御史
Category:明朝曲沃縣知縣
Category:明朝順天府府丞
Category:明朝貴州巡撫
Category:新乡人
T
Category:明朝戶部觀政
Category:明朝右通政
Category:南京通政使司通政
Category:明朝大理寺少卿